টমাস ম্যাসারিক

টমাস ম্যাসারিক (জন্ম: ৭ মার্চ, ১৮৫০, গোডিং, মোরাভিয়া , অস্ট্রিয়ান সাম্রাজ্যের কাছে [বর্তমানে হোডোনিন, চেক প্রজাতন্ত্র]—মৃত্যু: ১৪ সেপ্টেম্বর, ১৯৩৭, ল্যানি, চেক।) ছিলেন চেকোস্লোভাকিয়ার প্রধান প্রতিষ্ঠাতা এবং প্রথম রাষ্ট্রপতি (১৯১৮-১৯৩৫)। 
তিনি এই দেশটির জন্যে যে সংগ্রাম করে গেছেন, আজও চেকোস্লোভাকিয়ার মানুষ তা মনে রেখেছে। এখন অবশ্য মধ্য ইউরোপ এর রাষ্ট্রটি ১৯৯২ সালে জুন মাসে দু'ভাগ হয়ে চেক প্রজাতন্ত্র এবং স্লোভাক প্রজাতন্ত্র নামে চিহ্নিত হয়েছে।বই উদ্ধৃতি= মনোরমা ইয়ারবুক  | শিরোনাম=চেক প্রজাতন্ত্র  | বছর= ২০১৮ |প্রকাশক=মালয়ালা মনোরমা  | পৃ.= ২৯১

শৈশব এবং শিক্ষা

১৮৫০ খ্রিস্টাব্দের ৭ মার্চ  মোরাভিয়ার অন্তর্গত হেভোডিন নামে এক ছোট শহরে টমাসের জন্ম হয়। তার মা বাবা ছিলেন খুবই সাধারণ মানুষ। সামাজিক প্রতিপত্তি বলতে তাদের কিছুই ছিল না।  বাবা অস্ট্রিয়ার রাজপরিবারের কোচোয়ান হিসেবে যোগ দিয়েছিলেন। তিনি অশ্ব পালকের জীবন যাপন করতেন। এই জীবনকে আমরা অনায়াসে এক ক্রীতদাসের জীবন বলতে পারি। সকাল থেকে গভীর রাত পর্যন্ত পরিশ্রম করতে হতো। সামান্য ভুল হলেই জুটতো শারীরিক যন্ত্রণা।
মা এসেছিলেন এক চেক পরিবার থেকে। মা এবং বাবা টমাসকে প্রাণের থেকে বেশি ভালোবাসতেন। ছোট্ট টমাসকে দেখে তারা বুঝতে পেরেছিলেন, ঠিকমতো লালন-পালন হলে এই ছেলেটি একদিন দেশ ও দশের মুখ উজ্জ্বল করবে।
তারা বুঝতে পেরেছিলেন অন্য সব ছেলেদের থেকে টমাস একেবারে আলাদা। এমনকি বাকী দুটি ভাইদের থেকেও তাকে আলাদা করা যায়। টমাসের পড়াশুনা শুরু হয়েছিল গ্রাম্য পাঠশালায়। অতি সহজে সেখানকার পাঠক্রম আরত্ব করেন তিনি। তারপর এলেন উচ্চতর স্কুলে অবশ্য এর অন্তরালে গ্রাম্য স্কুলের প্রধান শিক্ষকের ভূমিকার কথাও আমাদের মনে রাখতে হবে। উনি যদি এভাবে এসে সাহস না যোগাতেন তাহলে  বাবা হয়তো ছেলেকে বড়ো স্কুলে পাঠাতে পারতেন না। প্রধান শিক্ষক বার বার টমাসের বাবাকে বলেছিলেন-এই ছেলেটিকে হায়ার স্কুলে পাঠাতেই হবে, একদিন এরজন্য গ্রামের সবাই গর্ববোধ করবে। এই কথা শুনে ম্যাসারিকের মা খুবই আনন্দ পেয়েছিলেন। উত্তাপজের একটি উচ্চবিদ্যালয়ে ম্যাসারিক ভর্তি হয়েছিলেন।
কোচম্যানের পোশাক কেটে ম্যাসারিকের মা নিজের হাতে ছেলের পোশাক তৈরী করে দিয়েছিলেন।

এই উচ্চ বিদ্যালয়ে ম্যাসারিক দু'বছর পড়াশুনা চালাতে পেরেছিলেন। তারপর আর অর্থের যোগান দেওয়া সম্ভব হয় নি। পড়াশুনা অর্ধসমাপ্ত রেখে ম্যাসারিককে বাড়িতে ফিরে আসতে হলো।

শিক্ষকতা 
তিনি গ্রামের স্কুলে শিক্ষকতা করতে শুরু করলেন, কিছুদিন বাদে টমাসের বাবা তার ছেলেকে নিয়ে গেলেন ভিয়েনাতে। হাতের কাজ শেখাবার জন্যে ভর্তি করলেন এক তালার কারিগরের বিদ্যালয়ে। ভাবতে অবাক লাগে, ভবিষ্যতে তিনি যিনি এক মহান রাষ্ট্রনেতা হিসেবে স্বীকৃতি অর্জন করবেন, ১৫ বছর বয়সে তিনি হলেন তালার কারিগর।
১৫ বছর বয়স থেকেই টমাস ছিলেন অত্যন্ত ধীর স্থির স্বভাবের। প্রাজ্ঞ এবং অভিজ্ঞ হয়ে উঠেছিলেন। টমাস বুঝতে পেরেছিলেন সারাজীবন তাকে দরিদ্রতার সঙ্গে নিরন্তর সংগ্রাম চালাতে হবে, ভাগ্য তাঁর সাথে খেলবে সর্বনাশা খেলা। সেই ভাগ্য বিপর্যয়ের সামনেও মাথা উঁচু করে দাঁড়াতে হবে।
মন প্রাণ দিয়ে নিজের কাজকে ভালোবাসলেন। পড়াশুনার জগতে ফিরে গেলেন। তাঁর ইচ্ছে ছিলো গ্রামের ছেলেমেয়েদের মধ্যে যেন একটা নতুন বোধ বা চেতনার জন্ম হয়। ম্যাসারিক আন্তরিকভাবে বিশ্বাস করতেন পড়াশুনা শুধুমাত্র পুঁথিগত বিদ্যা নয়, তার ব্যবহারিক উপযোগিতা বুঝতে হবে। তার শিক্ষকতার ধরন ধারণ দেখে ছাত্ররা অবাক হয়ে গিয়েছিল। এমনকি অভিভাবকরাও অবাক হয়ে গিয়েছিলেন। একদিন ভূগোল পড়াতে পড়াতে টমাস বললেন পৃথিবী গোলাকার, পৃথিবী সূর্যের চারদিকে ঘুরছে আর সূর্য স্থিরভাবে দাঁড়িয়ে আছে।
এই কথা শুনে ছাত্ররা অবাক হয়ে গেল। কারণ তখনও পর্যন্ত মানুষ জানতো যে পৃথিবী স্থির এবং সূর্য তাকে পাক খায়। গ্রামের মহিলারা এই কথার প্রতিবাদ করলেন, কিন্তু ম্যাসারিক নিজের বক্তব্যে অবিচল থাকলেন। উষ্টাপোজর স্কুলে পড়ার সময় তিনি যেসব উপদেশ পেয়ে ছিলেন। এখন সেগুলি পালন করার চেষ্টা করলেন। তিনি চেয়েছিলেন যথার্থ শিক্ষক হয়ে সমাজের সেবা করতে, ছাত্ররা যাতে সত্যের অন্বেষণ করে সেজন্য
তাদের উদ্বুদ্ধ করতে।
এবার তিনি এলেন একটি স্কুলে, যা জার্মান সরকার দ্বারা নিয়ন্ত্রিত এবং ক্যাথলিক ভাবাপন্ন। ম্যাসারিকের ব্যক্তিত্বের সাথে কর্তৃপক্ষের সংঘাত শুরু হয়ে গেলো। ম্যাসারিক চলে এলেন ভিয়েনাতে। সেখানে আরেকটি স্কুলে পড়াতে শুরু করলেন। এখানে খুব একটা চাপ ছিলো না। তিনি বিশ্ববিদ্যালয়ের অধ্যাপক হবার সিদ্ধান্ত গ্রহণ করলেন। ভাবলেন দর্শনশাস্ত্র নিয়েই পড়াশুনা করবেন। দর্শন শাস্ত্রে জ্ঞান অর্জনের জন্য বই পড়তে হবে। বিদেশী ভাষা শিখতে হবে, অসামান্য দক্ষতায় অল্পদিনের মধ্যে ম্যাসারিক ল্যাটিন, গ্রীক, ইংরাজী, ফরাসী, পোলিশ এবং রাশিয়ান ভাষা শিখে ফেললেন। এর পাশাপাশি শরীর ব্যবচ্ছেদ বিদ্যা এবং শারীর বিদ্যার ক্লাসে যোগ দিলেন। তখনকার দিনে এমন বই পড়ুয়া মানুষ পৃথিবীতে খুব বেশি পাওয়া যেত না।

১৮৮২ সালটিকে আমরা তাঁর জীবনের সবথেকে উল্লেখযোগ্য বছর হিসেবে চিহ্নিত করতে পারি। তাকে দাগেরচেক বিশ্ববিদ্যালয়-এর সহকারী অধ্যাপকের পদে নিযুক্ত করলেন। তাঁর পাণ্ডিত্যের খবর তখন চারদিকে ছড়িয়ে পড়েছে। ইতিমধ্যে ভিয়েনা বিশ্ববিদ্যালয় থেকে বহু আকাঙ্ক্ষিত ডক্টরেট উপাধি লাভ করেছেন।

অধ্যাপনার কাজে নিযুক্ত হবার দু'বছর আগে শার্লতি নামে সুন্দরী মার্কিন মেয়েকে বিয়ে করেছিলেন তিনি। তখনও আর্থিক সংকট পুরোপুরি কাটেনি। তবু সুখী দম্পতি জীবনে সেই দুঃখ-দুর্দশার জ্বালা যন্ত্রণার কোনো ছাপ ফেলেনি।

ম্যাসারিক তাঁর সমস্ত কাজে পত্নীর অকুণ্ঠ সমর্থন পেয়েছিলেন। শুরু হয় প্রাগের জীবন। প্রথম থেকেই তিনি প্রবীণ অধ্যাপকদের অবাক করে দিয়েছিলেন। তিনি বিশ্বাস করতেন দর্শন, শুধুমাত্র আধ্যাত্মিক চর্চার সঙ্গে যুক্ত নয়, আমাদের দুর্ভাগ্য। আমরা আমাদের দৈনন্দিন জীবনের ঘটনা প্রবাহের সঙ্গে দর্শনকে একাত্ম করতে পারি না।

কিছুদিনের মধ্যেই তাঁর ছাত্র সংখ্যা বাড়তে লাগলো। অনুগামীদের সংখ্যাও বেড়ে গেলো। তার খা্যতি শহর অতিক্রম করে চেকোস্লোভাকিয়ার সর্বত্র পরিব্যাপ্ত হলো। যেকোনো তরুণের কাছে তাঁর নাম পৌঁছে গেলো। তবে তিনি শুধুমাত্র ক্লাসের রুমের মধ্যে নিজের চিন্তাধারাকে সীমাবদ্ধ রাখতে চাইতেন না। তিনি চেক সোসাইটি তৈরী করলেন। জনসভায় বক্তৃতা দিলেন, নির্যাতনের পৃষ্ঠপোষক হিসেবে প্রকাশ্য দিবালোকে মাথা উঁচু করে দাঁড়ালেন। রাজনৈতিক অভিযানের ক্ষেত্রেও প্রতিমুহূর্তে তিনি সততার উপর জোর দিয়েছেন। তিনি বিশ্বাস করতেন মিথ্যার আশ্রয় নিয়ে আমরা হয়তো কিছুক্ষণের জন্যে জয়যুক্ত হতে পারি, কিন্তু দীর্ঘস্থায়ী সংগ্রামে জিততে হলে সত্যি এবং সততাকে আঁকড়ে ধরতেই হবে।
রাজনৈতিক জীবন

১৮৯৩ সালে ইয়ং চেকপার্টি তাকে অস্ট্রিয়ার পার্লামেন্টে নির্বাচিত করেছিল। তিনি অস্ট্রিয়ার সরকারী দলের হেট্রের ঘৃণার পাত্র হয়ে উঠেছিলেন, কারণ তিনি একটির পর একটি ভাষণের মাধ্যমে ঐ দলের আসল চরিত্র সকলের সামনে তুলে ধরতেন। সরকার পক্ষ থেকে তাকে নানা ভাবে তিরস্কৃত করার চেষ্টা করা হলো। ম্যাসারিক ছিলেন অত্যন্ত সাহসী মানুষ, তিনি বিরুদ্ধ সমালোচনা গায়ে মাখতেন না। বরং পার্লামেন্টে দাঁড়িয়ে এমন ভাষণ দিলেন যা শুনে সকলে অবাক হয়ে গেলো। তারা ভাবতেই পারেনি যে এইভাবে কেউ সামাজিক অবক্ষয়ের বিরুদ্ধে রুখে দাঁড়াতে পারে। সরকারী অন্যায় অবিচারের বিরুদ্ধে তীব্র প্রতিবাদ জানালেন। তাঁর বাস্তববোধ মানুষকে আকৃষ্ট করলো। তিনি বুঝতে পেরেছিলেন অবিলম্বে সামাজিক অন্যায়ের বিরুদ্ধে প্রতিবাদ জানাতে হবে, তা না হলে ভবিষ্যৎ যুব সমাজের জীবন অন্ধকার হয়ে যাবে।
সংগ্ৰাম

ম্যাসারিকের আক্রমণে অতিষ্ঠ হয়ে হ্যাবক সরকার তার বিরুদ্ধে অভিযান শুরু করলো। কিন্তু কিছুতেই তাঁকে দমানো সম্ভব হলো না। তিনি আবার সংসদে নির্বাচিত হলেন। বেশ কয়েকবছর যাবৎ তিনি সংসদে প্রতিনিধিত্ব করেছেন। ১৯১৪ সালে প্রথম বিশ্বযুদ্ধ শুরু হয়ে গেলো। ম্যাসারিক বুঝতে পেরেছিলেন এই যে যুদ্ধের মাধ্যমে ইউরোপের অবদমিত জাতিগুলির মুক্তির সংগ্রাম ত্বরান্বিত হবে। ৬৫ বছর বয়সেও তিনি একই রকম কর্ম চঞ্চল ছিলেন। এর আগে তাকে নানা ধরনের সমস্যার সম্মুখীন হতে হয়েছে। কোনো সমস্যার সামনে তিনি পিছু হটতে শেখেননি। তিনি জানতেন একদিন সারা পৃথিবীতে গণতন্ত্রের জয় পতাকা উড়বে।

ম্যাসারিক সিদ্ধান্ত করলেন তিনি অস্ট্রিয়া ত্যাগ করবেন, কারণ এখন স্বজাতির স্বাধীনতা আনতে হবে। এরজন্য মিত্র শক্তিবর্গের প্রত্যক্ষ সহযোগিতা দরকার। কন্যা এলিসকে নিয়ে ইটালির উদ্দেশ্যে যাত্রা করলেন। প্রথমে গেলেন ইতালিতে, তারপর জেনিভা, ঐক্যবদ্ধ আন্দোলনের সপক্ষে জনমত গড়ে তুললেন।
এবার শুরু হলো সংঘর্ষের জীবন, তার আগে তার বন্ধুরা ধরা পড়লেন।

কন্যা এলিসকে কারাগারে নিক্ষেপ করা হলো। ম্যাসারিকের উপর মৃত্যু দণ্ডাদেশ জারি করা হলো। বিদেশে থাকাকালীন তাকে গ্রেপ্তার করার জন্য অস্ট্রিয়ার সরকার বার বার চেষ্টা করে, কিন্তু তারা এই প্রচেষ্টায় সফল হয়নি। তখন তাঁরা গুপ্ত ঘাতক লাগিয়ে ম্যাসারিককে হত্যা করতে চেয়েছিল। কিন্তু প্রতিবারই ম্যাসারিক বেঁচে গিয়েছিলেন।

জেনিভা থেকে প্যারিসে এলেন, একটি জাতীয় কমিটি তৈরি করলেন চেক জাতির স্বার্থের অনুকূলে। প্যারিস থেকে লন্ডনে এলেন। ব্রিটিশ সরকারের সাথে কথাবার্তা চালালেন। এইভাবে ১৮ মাস ধরে বিদেশে থেকে তিনি প্রচার কার্য চালিয়েছিলেন। শেষ পর্যন্ত তাঁর উদ্দেশ্য সাধিত হলো। ঠিক হলো মিত্রশক্তির বিরুদ্ধে জয়লাভ করলে চেকোস্লোভাকিয়ার স্বাধীনতা স্বীকার করা হবে।

১৯১৮ সালে অক্টোবর মাসে মার্কিন প্রেসিডেন্ট ভড্রো উইলসন চেকোস্লোভাকিয়ার স্বাধীনতা স্বীকার করে নিলেন। প্যারিসে গঠিত ন্যাশনাল কমিটি নতুন রাষ্ট্রের অস্থায়ী সরকার বলে স্বীকার করা হলো।
রাষ্ট্রপতি 
১৯১৮ সালের ১৪ নভেম্বর ম্যাসারিকই হলেন এই প্রজাতন্ত্রের প্রথম প্রেসিডেন্ট। ৭০ বছর বয়সে পৌঁছে গেছেন, তখনও তাঁর বিশ্রাম ছিলো না। এতদিনে তাঁর স্বপ্ন সফল হয়েছে। মাত্র কয়েক বছরের মধ্যেই তিনি এই রাষ্ট্রটিকে উন্নতির চরম শিখরে নিয়ে গিয়েছিলেন। ১৯১৮ থেকে ১৯৩৫ সাল পর্যন্ত রাষ্ট্রপতি হিসেবে দায়িত্ব পালনকারী মাসারিকের নেতৃত্বে চেকোস্লোভাকিয়া একটি স্থিতিশীল সংসদীয় গণতন্ত্র এবং পূর্ব ইউরোপের সবচেয়ে শিল্পোন্নত দেশে পরিণত হয়। কিন্তু ১৯৩৩ সালে জার্মানিতে অ্যাডলফ হিটলারের ক্ষমতায় আসার পর, পশ্চিম চেকোস্লোভাকিয়ার সুডেটেনল্যান্ডের উল্লেখযোগ্য জার্মান সংখ্যালঘুরা হিটলারের জাতীয় সমাজতন্ত্রের দিকে ঝুঁকে পড়তে শুরু করে। ব্রিটেন এবং ফ্রান্সের সম্মতিতে , হিটলার ১৯৩৮ সালে চেকোস্লোভাকিয়ার জার্মান-ভাষী সুডেটেন অঞ্চলগুলিকে সংযুক্ত করে। ১৯৩৯ সালের মধ্যে জার্মানি সমস্ত বোহেমিয়া এবং মোরাভিয়ার দখল করে নেয় এবং দুটি অঞ্চলকে একটি জার্মান আশ্রিত অঞ্চলে পরিণত করে। স্লোভাকিয়া নামমাত্র স্বায়ত্তশাসন লাভ করে , যদিও এটি জার্মানির আধিপত্য ছিল।  ১৯৩৫ সালে ৮৫ বছর বয়সে তিনি  অবসর গ্রহণ করেন। পরবর্তী দু'বছর বই লেখায় নিযুক্ত ছিলেন। আত্মজীবনীতে ম্যাসারিক তার ফেলে আসা দিন যাপনের কথাও অকপটে বর্ণনা করেছেন। ১৯৩৭ সালের সেপ্টেম্বর মাসে ম্যাসারিকের মৃত্যু হয়।বই উদ্ধৃতি=শত মনীষীর ছেলেবেলা  | শিরোনাম=টমাস ম্যাসারিক | লেখক= অলোক সেন  | বছর=২০১৩  |প্রকাশক=নারায়ণ পুস্তকালয় |পৃ.১১৪ |

তথ্যসূত্র